Dvostrani protivpravni napad i pitanje nužne odbrane

Član 26. stav 2. u vezi sa stavom 1. Krivičnog zakona Federacije Bosne i Hercegovine

U SITUACIJI KADA JE OPTUŽENI, NAKON VERBALNOG SUKOBA SA SVJEDOKOM M.Č. I OŠTEĆENIM, TE FIZIČKOG SUKOBA SA SVJEDOKOM M.Č., PRILIKOM NAPUŠTANJA OBJEKTA OVIMA ZAPRIJETIO „POBIĆU VAS SVE KAD SE VRATIM“ I TIME NAJAVIO SVOJ POVRATAK U UGOSTITELJSKI OBJEKAT KAKO BI SE SA NJIMA OBRAČUNAO, ZATIM NAKNADNO SA PIŠTOLJEM DOŠAO PRED TAJ OBJEKAT I POKUŠAO UĆI UNUTRA ALI JE BIO SPRIJEČEN OD ZAŠTITARA, PA JE OSTAO PRED OBJEKTOM U KOME JE OŠTEĆENI BIO BEZBJEDAN, ALI JE OŠTEĆENI, I PORED TOGA, SA PIŠTOLJEM U RUCI IZAŠAO NA TERASU OBJEKTA, A OPTUŽENI, KAKO BI GA LIŠIO ŽIVOTA IZ PIŠTOLJA ISPALIO JEDAN HITAC I OŠTEĆENOG POGODIO U NOGU, A OVAJ UZVRATIO I ISPALIO VIŠE HITACA IZ PIŠTOLJA U PRAVCU OPTUŽENOG I JEDNIM METKOM GA POGODIO U PREDJELU DESNE PODLAKTICE, OŠTEĆENI JE NA TAJ NAČIN PRIHVATIO OBRAČUN SA OPTUŽENIM, PA SE NJIHOVE RADNJE NE MOGU PRAVNO OCIJENITI KAO NUŽNA ODBRANA ILI PREKORAČENJE NJENIH GRANICA. 

